Kypselos (syn Aipyta)

Kypselos (Kypselos) je v gréckej mytológii syn a následník arkádskeho kráľa Aipyta.Pausanias, Periégésis tés Hellados, 8,5,4.

Po smrti arkádskeho kráľa Aipyta sa následníkom trónu stal jeho syn Kypselos. Kráľovské žezlo prevzal v tedajšom hlavnom meste Trapezous (najdlhšie trvajúcim sídlom arkádskych kráľov bola Tegea). Počas svojej vlády založil v Arkádii mesto Basilis.Pausanias, Periégésis tés Hellados, 8,29,5.

Kypselos sa stal otcom dcéry Meropy, ktorá sa vydala za messénskeho kráľa Kresfonta a porodila mu troch synov. Kresfonta a jej dvoch starších synov nespokojní Messénčania po krátkom čase zavraždili a trónu sa zmocnil Polifontes, ktorý donútil Meropu k sobášu.Hyginus, Fabulae 137.Apollodoros, Bibliotheca, 2,8,5. Najmladší jej syn Aipytos, ktorý žil v tom čase pri svojom starom otcovi Kypselovi v Arkádii, tak smrti unikol. Len čo však Aipytos dospel, Arkáďania ho za pomoci dórskych kniežat, Aristodémových synov a Temenovho syna Isthmia, dosadili na messénsky trón.   

 Referencie a bibliografia 

Kategória:Postavy gréckej mytológie